CELEX: C2007/183/30
Language: ro
Date: 2007-08-04 00:00:00
Title: Cauza C-238/07 P: Recurs formulat la 14 mai 2007 de Derya Beyatli împotriva ordonanței Tribunalului de Primă Instanță (Camera a cincea) pronunțate la 5 martie 2007 în cauza T-455/04: Derya Beyatli și Armagan Candan/Comisia Comunităților Europene

4.8.2007   
            
            
               RO
            
            
               Jurnalul Oficial al Uniunii Europene
            
            
               C 183/18
            
         Recurs formulat la 14 mai 2007 de Derya Beyatli împotriva ordonanței Tribunalului de Primă Instanță (Camera a cincea) pronunțate la 5 martie 2007 în cauza T-455/04: Derya Beyatli și Armagan Candan/Comisia Comunităților Europene
   (Cauza C-238/07 P)
   (2007/C 183/30)
   Limba de procedură: engleza
   Părțile
   
      Recurentă: Derya Beyatli (reprezentant: A. Demetriades, Δικηγόρος)
   
      Cealaltă parte în proces: Comisia Comunităților Europene
   Concluziile recurentei
   
               —
            
            
               anularea ordonanței atacate
            
         
               —
            
            
               anularea deciziei pârâtei din 5 mai 2004
            
         
               —
            
            
               obligarea pârâtei la plata cheltuielilor de judecată din prezentul recurs
            
         Motivele și principalele argumente
   Recurenta susține că ordonanța atacată ar trebui anulată pentru următoarele motive:
   
                
            
            
               Tribunalul de Primă Instanță a săvârșit o eroare de drept prin omisiunea de a identifica probe prin intermediul activităților de cercetare judecătorească pentru deschiderea nu doar a arhivelor EPSO, ci și a arhivelor Reprezentanței Comunității Europene în Cipru și/sau a Comisiei în general;
            
         
                
            
            
               Ca urmare a omisiunii TPI, pârâții nu au dezvăluit toată corespondența relevantă dintre Reprezentanța Comunității Europene în Cipru și/sau Comisie și/sau EPSO. Așadar, drepturile recurentei cu privire la un proces echitabil au fost încălcate în cursul procedurii în fața TPI.